text: কিম তেহিয়ং (কোরিয়ানঃ 김태형, জন্ম - ৩০ ডিসেম্বর, ১৯৯৫), যিনি তার স্টেজ নাম ভি (কোরিয়ানঃ 뷔) নামেও পরিচিত,  হচ্ছেন একজন দক্ষিণ কোরিয়ান গায়ক, সংগীত-রচয়িতা এবং অভিনেতা।  তিনি দক্ষিণ কোরিয়ার প্রখ্যাত বয়ব্যান্ড বিটিএস এর একজন সঙ্গীতশিল্পী। ২০১৩ সালে তিনি বিটিএস এ যোগদান করেন।
  
  জীবন ও ক্যারিয়ার
  
  প্রথম জীবন ও ক্যারিয়ার 
  ভি ৩০ ডিসেম্বর, ১৯৯৫ সালে দেগু , দক্ষিণ কোরিয়াতে জন্মগ্রহণ করেন। পরিবারে তার মা, বাবা, একজন ছোট ভাই ও বোন আছেন। ভি প্রাথমিকভাবে দেগুতে অডিশন পাস করার পরে বিগ হিট এন্টারটেইনমেন্টের প্রশিক্ষণার্থী হয়েছিলেন। তিনি ২০১৪ সালে কোরিয়ান আর্টস্ হাই স্কুল থেকে স্নাতক ডিগ্রী লাভ করেন।বর্তমানে ভি গ্লোবাল সাইবার ইউনিভার্সিটি এর একজন ছাত্র।
  
  ২০১৩–বর্তমান: বিটিএস 
  
  ২০১৩ সালের জুলাই এর ১২ তারিখে ভি বিটিএস এর একজন সদস্য হিসেবে তাঁর ডেব্যু সিঙ্গেল 2 Cool 4 Skool প্রকাশ করেন।যখন তিনি "হোল্ড মি টাইট" গানটি সহ-রচনা করেছিলেন এবং সহ-প্রযোজন করেছিলেন তখন তাঁকে প্রথম সংগীত রচনার জন্য কৃতিত্ব দেওয়া হয়। ব্যান্ডমেট সুগার সহ-রচিত "ফান বয়েজ" গানের জন্য তিনি গান রচনায়ও অবদান রেখেছিলেন। তাদের পরের অ্যালবাম দ্য মোস্ট বিউটিফুল মোমেন্ট ইন লাইফ, পার্ট ২ এর "রান" গানের জন্য, ভি'র সুরটি জংকুকের মূল গানের সাথে ব্যবহৃত হয়েছিল। তদুপরি, তিনি উইংস অ্যালবামের "স্টিগ্মা" নামে একক গানের সংগীত রচনা এবং গানে অবদান রেখেছিলেন। ভি অনানুষ্ঠানিকভাবে, ব্যান্ডমেট জে-হোপের সাথে "হাগ মি" এর একটি কভার এবং  অ্যাডেলের লেখা "সাম্ওয়ান লাইক ইউ" এর একটি কভার প্রকাশ করেছেন।
  
  মে ২০১৮ সালে, বিটিএসের আসন্ন অ্যালবাম, লাভ ইওরসেল্ফ: টিয়ারের ট্রেইলার হিসাবে প্রকাশিত হয়েছিল তাঁর দ্বিতীয় একক গান, "সিংগুলারিটি"।২০১৮ এর  ২৫ অক্টোবর ভি বিটিএস এর বাকি সদস্যসহ দক্ষিণ কোরিয়ার প্রেসিডেন্ট এর কাছ থেকে Order of Cultural Merit (South Korea) সম্মাননা লাভ করেন।
  
  ২০১৬–বর্তমান: একক কাজ 
  ২০১৬ সালে, ভি KBS2 এর ঐতিহাসিক নাটক 
  Hwarang: The Poet Warrior Youth এ তার আসল নামটিতে সহায়ক ভূমিকা দিয়ে তার অভিনয়ের ডেব্যু করেন।  তিনি ব্যান্ডমেট জিনের সাথে "ইটস ডেফিনিটিলি ইউ" নামের সাউন্ডট্র্যাকের জন্য একটি দ্বৈত সঙ্গীতে অংশ নিয়েছিলেন। বিটিএসের চতুর্থ বার্ষিকী উদযাপন করতে, ভি ০৮ জুন, ২০১৭ তে "4 O'Clock" গানটি তিনি তার ব্যান্ডমেট আরএমের সাথে প্রকাশ করেন।এরপর ভি, গ্রুপের সাউন্ডক্লাউড পৃষ্ঠার মাধ্যমে ৩০ জানুয়ারি, ২০১৯ এ  তার প্রথম পূর্ণ একক ট্র্যাক "সিনারি" প্রকাশ করেছিলেন। সাত মাস পরে, তিনি তার দ্বিতীয় একক সংগীত এবং তার প্রথম পূর্ণাঙ্গ ইংরেজি গান "Winter Bear" সাউন্ডক্লাউডের মাধ্যমে প্রকাশ করেন। ০৯ আগস্ট তিনি বিটিএস এর ইউটিউব চ্যানেল এর মাধ্যমে এই গানটির স্ব-পরিচালিত একটি মিউজিক ভিডিও প্রকাশ করেন।
  
  ২০২০ সালে, ভি জেটিবিসি এর নাটক Itaewon Class এর সাউন্ডট্র্যাকের জন্য "সুইট নাইট" শিরোনামের একটি গানে অংশ নিয়েছিলেন যেটি ১৩ মার্চ, ২০২০ সালে প্রকাশিত হয়।
  
  তথ্যসূত্র
  বিষয়শ্রেণী:১৯৯৫-এ_জন্ম
  বিষয়শ্রেণী:কে-পপ শিল্পী
title: ভি (গায়ক)